Cikin Hotuna: Mataimakin shugaban kasa ya kaddamar da cibiyar sadarwar zamani ▷ Legit.ng
Cikin Hotuna: Mataimakin shugaban kasa ya kaddamar da cibiyar sadarwar zamani
11 months ago 19 views by Ishaq Ismail
A ranar Talatar da ta gabata mataimakin shugaban kasa Farfesa Yemi Osinbajo, ya jagoranci kaddamar da sabuwar cibiyar shugaban kasa Muhammadu Buhari ta sadarwar zamani domin zaurukan sada zumunta a garin Gwarinpa da ke birnin Abuja.
Gwamnatin shugaban kasa Buhari ta kaddamar da wannan katafaren aiki domin yada nasarorin da ta yi bisa kujerar mulki cikin fadin kasar nan da kuma duniya baki daya ta hanyar sadarwar zamani mai kunshe da zaurukan sada zumunta.
Cikin Hotuna: Mataimakin shugaban kasa ya kaddamar da cibiyar sadarwar zamani ta Buhari
KARANTA KUMA: 'Yan sandan Najeriya sun gaza sauke nauyin da rataya a wuyansa - Buhari
Bayan kaddamar da babban aikin, Mataimakin shugaban kasa ya yi shawagi cikin ma'aikatar domin kashe kwarkwatar idanun sa wajen ganin yadda ayyuka suka kallamala cikin nagarta da kuma inganci.
Jaridar Legit.ng ta fahimci, gwamnatin shugaban kasa Buhari za ta ribaci wannan cibiya domin yada manufofi da kuma nasarori gami da bajintar da ta yi bisa kujerar mulki ta hanyar zaurukan sada zumunta musamman mafi shaharar su na Facebook da kuma Twitter.
Yaki da ta’addanci: Sojoji sun rufe babbar hanyar Maiduguri-Damaturu-Potiskum